Dispóngome a escribir esti artículu sobre les pites y lo primero que se me vien a la memoria ye aquel dilema de si foi primero la pita ol güevu. Pero pensando nes pites viénenseme a la memoria otres munches coses. Como yá sacerca la hora la cena, toi naguando por un güevu estrelláu con chorizu y pataques, que tanto me gusta. Ye esti ún de los sabores que tengo bien grabaos na memoria del gustu. Pero nun ye sólo esti manxar el que nos proporcionen les  pites. Tola variedá de tortielles encomenzando pola tortía de pataca, la francesa, de xamón, doricios, de xampiñones, de bonitu y de tolo que se nos ocurra. Platu socorríu y riquísimu. Otru platu que ta perbonu ye larroz guisao con pita que se fai naldea cuando la pita yá ta vieya y nun pon güevos. Agora, dende hai unos años, ufiertase en dalgunos restaurantes como dalgo especial. Eso sí, estos de xuru que guisen pita nueva, más bien de granxa. Pero nun-yos vamos a quitar el méritu.